钦定古今图书集成/明伦汇编/家范典/第099卷 > 《班固白虎通》 > 《尧典》
## 钦定古今图书集成/明伦汇编/家范典/第099卷 > 《班固白虎通》 > 《尧典》

“克明俊德，以亲九族。”“九族既睦，平章百姓。”

〈集传〉明，明之也。俊，大也。九族，高祖至元孙之亲，举近以该远。五服，异姓之亲亦在其中也。睦，亲而和也。“平，均”，章明也。百姓，畿内民庶也。〈大全〉问：“‘《尧典》‘以亲九族’，说者谓上至高祖，下至元孙’。林少颖谓若如此，只是一族。所谓九族者，父族四，母族三，妻族二，是否？”曰：“父族谓本族姑之族，姊妹之族，女子之夫家；母族谓母之本族母族与姨母之家；妻族则妻之本族与其母族是也。上杀、下杀、旁杀，只看所画《宗族图》可见。”王氏曰：“亲者，亲之也；睦者，交相亲也。”